Marș pentru știință la Cluj Actualitate by Actual de Cluj 1470

Oameni de știință din Cluj ies din laboratoare în 22 aprilie într-un marș prin care vor să ajute oamenii să conștientizeze rolul pe care îl joacă știința în dezvoltarea societății. Astfel de marșuri au loc în aceeași dată în 500 de orașe din lume.

Marșul pentru Știință are loc în România în două orașe – București și Cluj-Napoca. „În 22 aprilie ieșim din laboratoare și mergem in stradă, într-un marș care urmărește conștientizarea rolului pe care îl joacă știința în dezvoltarea și bunăstarea societății”, explică organizatorii, care adaugă că marșuri similare au loc la aceeași dată și în alte aproximativ 500 de orașe de pe glob. Traseul marșului de la Cluj începe în piața Unirii, continuă pe Eroilor – strada Baba Novac – bulevardul 21 Decembrie 1989 – strada Petru Maior – piața Lucian Blaga – strada Napoca și înapoi în piața Unirii.

Marșul, în cele două orașe, e organizat de o asociație din Cluj, Ad Astra.

Nici un comentariu

Scrie un comentariu